turjo4nis/wikipedia-bn-dump-20250701 huggingface dataset:
বকো বিধানসভা কেন্দ্র

বকো বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি তপসিলি জাতির সদস্যের জন্য সংরক্ষিত। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (নয় বার)।

ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৩৬,৬৬১ জন যার মধ্যে পুরুষ ভোটার ১,১৯,৬৩১ জন এবং নারী ভোটার ১,১৭,০২৩ জন। এছাড়াও সাতজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। বকো বিধানসভা কেন্দ্রে ২০২১ ভোটার লিঙ্গানুপাত ৯৭৮।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৯৮,১৯০ জন যার মধ্যে পুরুষ ভোটার ১,০১,০৮৪ জন এবং নারী ভোটার ৯৭,১০৬ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৭০,৩৩৪ জন যার মধ্যে পুরুষ ভোটার ৮৫,৯৮৪ জন এবং নারী ভোটার ৮৪,৩৫০ জন।

বিধানসভার সদস্য

নির্বাচনী ফলাফল

২০২১ ফলাফল

২০১৬ ফলাফল

তথ্যসূত্র 

কামরূপ জেলা
আসামের বিধানসভা কেন্দ্র
সুজান এথি

সুজান কার্লটন এথি (, জন্ম ) একজন মার্কিন ব্যষ্টিক অর্থনীতিবিদ। তিনি মার্কিন যুক্তরাষ্ট্রের স্ট্যানফোর্ড বিশ্ববিদ্যালয়ের গ্র‍্যাজুয়েট স্কুল অভ বিজনেসের (স্নাতকোত্তর ব্যবসা শিক্ষা প্রতিষ্ঠান) মানববিদ্যা ও বিজ্ঞান বিদ্যালয়ের প্রযুক্তির অর্থনীতি বিষয়ে অধ্যাপিকা। স্ট্যানফোর্ড বিশ্ববিদ্যালয়ে যোগদানের আগে তিনি হার্ভার্ড বিশ্ববিদ্যালয় ও ম্যাসাচুসেটস ইনস্টিটিউট অভ টেকনোলজিতে অধ্যাপনা করেন। তিনি অর্থনীতিতে জন বেটস ক্লার্ক পদক বিজয়ী প্রথম নারী অর্থনীতিবিদ। মার্কিন অর্থনৈতিক সংঘ প্রতি দুই বছর অন্তর ৪০-অনূর্ধ্ব ও মার্কিন যুক্তরাষ্ট্রে কর্মরত সেরা অর্থনীতিবিদকে এই পদক দান করে থাকে। এথিকে অর্থনৈতিক তত্ত্ব, অভিজ্ঞতাবাদী অর্থশাস্ত্র ও অর্থমিতিতে অবদান রাখার জন্যনেই পুরস্কার প্রদান করা হয়।

এথি ছয় বছর মাইক্রোসফট কর্পোরেশনের প্রধান পরামর্শক অর্থনীতিবিদ হিসেবে কাজ করেন। এছাড়া তিনি মাইক্রোসফট রিসার্চ নামক প্রতিষ্ঠানের একজন পরামর্শক গবেষক ছিলেন। তিনি বর্তমানে এক্সপিডিয়া, লেন্ডিং ক্লাব, টুরো, রিপল ল্যাবস ও অলাভজনক ইনোভেশনস ফর পভার্টি অ্যাকশন প্রতিষ্ঠানের নির্বাহী পরিষদের সদস্য। এছাড়া তিনি স্ট্যানফোর্ড অর্থনৈতিক নীতি গবেষণা ইনস্টিটিউটের একজন জ্যেষ্ঠ "ফেলো"। তিনি স্ট্যানফোর্ডের মানবকেন্দ্রিক কৃত্রিম বুদ্ধিমত্তা ইন্সটিটিউটের সহযোগী পরিচালক ও গ্লোবাল ক্যাপিটাল সোশ্যাল ইমপ্যাক্ট ল্যাবের (অর্থাৎ "বৈশ্বিক পুঁজি সামাজিক প্রভাব গবেষণাগার") পরিচালক। ব্যক্তিগত জীবনে তিনি অর্থশাস্ত্রে ২০২১ সালে নোবেল স্মারক পুরস্কার বিজয়ী ওলন্দাজ-মার্কিন অর্থনীতিবিদ খিডো ইম্বেনসের স্ত্রী।

তথ্যসূত্র

১৯৭০-এ জন্ম
জীবিত ব্যক্তি
মার্কিন নারী অর্থনীতিবিদ
ম্যাসাচুসেটসের অর্থনীতিবিদ
বোস্টনের ব্যক্তি
২০শ শতাব্দীর মার্কিন অর্থনীতিবিদ
২১শ শতাব্দীর মার্কিন অর্থনীতিবিদ
হার্ভার্ড বিশ্ববিদ্যালয়ের শিক্ষক
ম্যাসাচুসেট্‌স ইনস্টিটিউট অব টেকনোলজির শিক্ষক
স্ট্যানফোর্ড গ্র্যাজুয়েট স্কুল অফ বিজনেসের প্রাক্তন শিক্ষার্থী
স্ট্যানফোর্ড ইউনিভার্সিটি গ্র্যাজুয়েট স্কুল অফ বিজনেসের শিক্ষক
ইকোনোমেট্রিক সোসাইটির সভ্য
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ক্রিপ্টোকারেন্সির সাথে যুক্ত ব্যক্তি
২০শ শতাব্দীর মার্কিন নারী
২১শ শতাব্দীর মার্কিন নারী
জাগীরোড বিধানসভা কেন্দ্র

জাগীরোড বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি তপসিলি জাতির সদস্যের জন্য সংরক্ষিত। এই বিধানসভা কেন্দ্রটি ১৯৭৮ সাল থেকে কার্যকর এবং সর্বাধিকবার বিজিত দলটি হলো অসম গণ পরিষদ (চার বার)।

ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৩৮,৩৯১ জন যার মধ্যে পুরুষ ভোটার ১,২০,৬২৮ জন এবং নারী ভোটার ১,১৭,৭৪৫ জন। এছাড়াও আঠারোজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। জাগীরোড বিধানসভা কেন্দ্রে ২০২১ ভোটার লিঙ্গানুপাত ৯৭৬।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ২,০১,৬৪৩ জন যার মধ্যে পুরুষ ভোটার ১,০২,৮৮৫ জন এবং নারী ভোটার ৯৮,৭৫৮ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৭৮,১৪৮ জন যার মধ্যে পুরুষ ভোটার ৯০,৩১৯ জন এবং নারী ভোটার ৮৭,৮২৯ জন।

বিধানসভার সদস্য

নির্বাচনী ফলাফল

২০২১ ফলাফল

তথ্যসূত্র 

মরিগাঁও জেলা
আসামের বিধানসভা কেন্দ্র
মোশারেফ উদ্দিন আহমদ

মোশারেফ উদ্দিন আহমদ (১৯২০-১৯৫৬) ছিলেন বাঙলী প্রকৌশলী ও ভাষাসংগ্রামী। বাংলা ভাষা আন্দোলনে তার অবদানের জন্য বাংলাদেশ সরকার ২০১১ সালে তাকে রাষ্ট্রের দ্বিতীয় সর্বোচ্চ বেসামরিক সম্মান মরণোত্তর একুশে পদক-এ ভূষিত করেন।

জীবনী 
মোশারেফ উদ্দিন আহমদ ১৯২০ সালে বরিশালে জন্মগ্রহণ করেন। তিনি একজন প্রকৌশলী ছিলেন। ১৯৫৩ সালে প্রথম শহীদ দিবসের প্রথম প্রভাতফেরিতে তার লেখা জ্ঞান ‘মৃত্যুকে যারা তুচ্ছ করিল/ভাষা বাঁচাবার তরে/আজিকে স্মরিও তারে।’ গাওয়া হয়েছিল। প্রভাতফেরির প্রথম গান এটি। গান্তির সুরকার ছিলেন আলতাফ মাহমুদ।

তথ্যসূত্র 

একুশে পদক বিজয়ী
বরিশাল জেলার ব্যক্তি
বাংলাদেশী প্রকৌশলী
ভাষা আন্দোলনে একুশে পদক বিজয়ী
মোহাম্মদ আবুল হাশেম

মোহাম্মদ আবুল হাশেম (১১ এপ্রিল ১৯২২–৯ এপ্রিল ২০২১) ছিলেন বাংলাদেশের কুমিল্লা জেলার রাজনীতিবিদ ও মুক্তিযুদ্ধা। সমাজসেবায় তার অবদানের জন্য বাংলাদেশ সরকার ২০১১ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন। তিনি ছিলেন ১৯৭০ সালের পাকিস্তান জাতীয় পরিষদের এমএলএ।

প্রাথমিক জীবন 
মোহাম্মদ আবুল হাশেম ১১ এপ্রিল ১৯২২ সালে কুমিল্লার মুরাদনগরের রাজা চাপীতলা গ্রামে জন্মগ্রহণ করেন। তার পিতা বদিউল আলম ছিলেন সরকারী চাকুরীজীবি ও মা অজিফা খাতুন ছিলেন গৃহিণী। তিনি মাউথফুল সরকারী প্রাথমিক বিদ্যালয়ে থেকে প্রাথমিক শিক্ষা লাভের পর ঢাকার নবকুমার হাইস্কুল থেকে ১৯৪৩ সালে ম্যাট্রিকুলেশন পাশ করেন।

তিনি ১৫ মে ১৯৫২ সালে ব্রাহ্মনবাড়ীয়ার নূরুন্নাহারকে বিয়ে করেন, এই দম্পতীর ১০ মেয়ে ও ২ ছেলে।

কর্মজীবন 
মোহাম্মদ আবুল হাশেম ৯৪৫ সাল থেকে ১৯৪৮ সাল পর্যন্ত স্যার সলিমুল্লাহ মুসলিম এতিমখানার বিক্রয় ব্যবস্থাপক হিসেবে কর্মজীবন শুরু করেন। এর পর আদিল-খলিল কোম্পানীতে ব্যবস্থাপক হিসেবে চাকুরি করেন।

১৯৭১ সালে তিনি মুক্তিযুদ্ধে অবদান রাখেন। এর পর শুরু করেন ব্যবসা। ১৯৫০ সালে প্রতিষ্ঠা করেন গ্লোব প্রিন্টিং ওয়ার্কস, ১৯৫৫ সালে নিউ ঢাকা ব্রেইড ফ্যাক্টরী, রুমি মেডিকেল স্টোর, ১৯৬২ সালে জবা টেক্সটাইল মিল্স ও করিম ইন্ডাস্ট্রিয়াল করপোরেশন লি:। তিনি ১৯৭০ সালে পাকিস্তান টেক্সটাইল মিলস ওনার্সের চেয়ারম্যান, ১৯৭৩ সালে লায়ন্স ক্লাব অব ঢাকা নর্দানের পরিচালক ও ১৯৮৪ থেকে ১৯৮৫ সাল পর্যন্ত বাংলাদেশ টেক্সটাইল মিলস্ আ্যসোসিয়েশনের চেয়ারম্যান ছিলেন।

কুমিল্লায় তিনি প্রতিষ্ঠা করেন ৬৪টি শিক্ষাপ্রতিষ্ঠান।  সমাজসেবার অসমান্য অবদানের জন্য তিনি ২০১১ সালে একুশে পদকে ভুষিত হন।

রাজনৈতিক জীবন 
হাশেম ১৯৭০ সালের পাকিস্তান জাতীয় পরিষদ নির্বাচনে এমএলএ নির্বাচিত হন।  ১৯৭৯ সালের দ্বিতীয় ও ১৯৮৬ সালের তৃতীয় জাতীয় সংসদ নির্বাচনে আওয়ামী লীগ থেকে প্রতিদন্ধীতা করে হেরে যান আবুল হাশেম। তিনি ১৯৮৮ থেকে ১৯৯৭ সাল পর্যন্ত  মুরাদনগর উপজেলা আওয়ামী লীগের সভাপতি ছিলেন।

পুরস্কার ও সম্মাননা 

 সমাজসেবায় ২০১১ সালে একুশে পদক
 স্বরূপানন্দ ফাউন্ডেশন পদক

মৃত্যু 
মোহাম্মদ আবুল হাশেম ৯ এপ্রিল ২০২১ সালে ঢাকার শ্যামলী নিজ বাসভবনে বাধ্যর্কজনিত কারণে মৃত্যুবরণ করেন। তাকে বনানী কবরস্থানে সমাহিত করা হয়।

তথ্যসূত্র 

১৯২২-এ জন্ম
২০২১-এ মৃত্যু
কুমিল্লা জেলার রাজনীতিবিদ
একুশে পদক বিজয়ী
পাকিস্তান জাতীয় পরিষদের সদস্য
বাংলাদেশের স্বাধীনতা যুদ্ধে জড়িত ব্যক্তি
কুমিল্লা জেলার মুক্তিযোদ্ধা
বাংলাদেশ আওয়ামী লীগের রাজনীতিবিদ
বাংলাদেশী সমাজকর্মী
আবুল হাশেম (দ্ব্যর্থতা নিরসন)

আবুল হাশেম বলতে বোঝাতে পারে:

 আবুল হাশেম (বীর প্রতীক) –বাংলাদেশের স্বাধীনতা যুদ্ধের একজন মুক্তিযোদ্ধা।
 আবুল হাশেম (অধ্যাপক) –বাংলাদেশী হিসাববিদ ও শিক্ষাবিদ।

আরও দেখুন 

 আবুল হাসেম (দ্ব্যর্থতা নিরসন) –দ্ব্যর্থতা নিরসন পাতা।
 আবুল হাশেম খান (দ্ব্যর্থতা নিরসন) –দ্ব্যর্থতা নিরসন পাতা।
 মোহাম্মদ আবুল হাশেম –বাংলাদেশের কুমিল্লা জেলার রাজনীতিবিদ ও মুক্তিযুদ্ধা যিনি একুশে পদক-এ ভূষিত হন।
 আবুল হাশিম –রাজনীতিবিদ ও ইসলামি চিন্তাবিদ ছিলেন।
 মোহাম্মদ আবুল হাসেম, বীর বিক্রম খেতাব প্রাপ্ত মুক্তিযোদ্ধা।
মোহাম্মদ দেলোয়ার হোসেন

মোহাম্মদ দেলোয়ার হোসেন  বাংলাদেশের রাজনীতিবিদ যিনি সমাজসেবায় অবদানের জন্য ২০১১ সালে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন।

জীবনী 
মোহাম্মদ দেলোয়ার হোসেন সমাজসেবার অসমান্য অবদানের জন্য তিনি ২০১১ সালে একুশে পদকে ভুষিত হন।

তথ্যসূত্র 

একুশে পদক বিজয়ী
সমাজসেবায় একুশে পদক বিজয়ী
বাংলাদেশী রাজনীতিবিদ
মাদার ল্যাংগুয়েজ লাভার্স অব দ্যা ওয়ার্ল্ড

মাদার ল্যাংগুয়েজ লাভার্স অব দ্যা ওয়ার্ল্ড সোসাইটি (এম এল এল ডাব্লিউ) একটি অলাভজনক সংস্থা যা ভাষার সুরক্ষার জন্য কাজ করে। ইউনেস্কো কর্তৃক ২১ ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণা করা খুবই গুরুত্বপূর্ণ ছিল। ২১ ফেব্রুয়ারি ভাষা আন্দোলন দিবস হিসাবে পরিচিত, যা বাংলাদেশের একটি জাতীয় ছুটির দিন যা প্রতি বছর ২১ ফেব্রুয়ারি অনুষ্ঠিত হয় এবং বাংলা ভাষা আন্দোলনকে স্মরণ করে।

ইতিহাস 
জাতিসংঘের শিক্ষা, বিজ্ঞান ও সাংস্কৃতিক সংস্থা (ইউনেস্কো) বাংলাদেশের প্রস্তাব অনুসারে ১৭ নভেম্বর ১৯৯৯ সালে প্যারিসে অনুষ্ঠিত ৩০তম পূর্ণাঙ্গ সাধারণ সভায় সদস্য রাষ্ট্রসমূহের সর্বসম্মতিক্রমে একুশে ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণা করে। রফিকুল ইসলাম কানাডার বহুভাষী ও বহুজাতিক সংস্থা 'দ্যা মাদার ল্যাঙ্গুয়েজ লাভার্স অব দ্যা ওয়ার্ল্ডের’ সভাপতি এবং আন্তর্জাতিক মাতৃভাষা দিবসের প্রথম প্রস্তাবক। বাংলা ভাষা সহ পৃথিবির সকল ভাষার সংরক্ষণ, উন্ন্রয়ন, এবং বিলুপ্তির হাত থেকে রক্ষাকরনের স্বার্থে এই সংস্থা গঠিত হয়।

একুশে ফেব্রুয়ারিকে আন্তর্জাতিক মাতৃভাষা দিবস ঘোষণায় অনন্য অবদানের স্বীকৃতিস্বরূপ এম এল এল ডাব্লিউ ২০০১ সালে একুশে পদকে ভুষিত হয়। ২০২৩ সালে আন্তর্জাতিক মাতৃভাষা পদক অর্জন করে।

তথ্যসূত্র 

একুশে পদক বিজয়ী
১৯৯৯-এ প্রতিষ্ঠিত
১৯৯৮-এ কানাডায় প্রতিষ্ঠিত
ভ্যানকুভার ভিত্তিক সংগঠন
আলতামাস আহমেদ

আলতামাস আহমেদ (১৯৩৭-১৯৯৮) ছিলেন বাংলাদেশের নৃত্যশিল্পী। নৃত্যকলা তার অবদানের জন্য বাংলাদেশ সরকার ১৯৯৯ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।

কর্মজীবন 
আলতামাস আহমেদ ১৯৩৭ সালে জন্মগ্রহণ করেন। তিনি ও তার স্ত্রী শাহেদা আলতামাস (১৯৪৬-১৯৮৬) ১৯৬৯ সালে প্রতিষ্ঠা করেন ‘সঙ্গীত বিতান’। তাদের নির্দেশিত নৃত্যনাট্য ‘শতাব্দীর স্বপ্ন’ ও ‘বীরাঙ্গনা সখিনা’।

নৃত্যকলা তার অবদানের জন্য বাংলাদেশ সরকার ১৯৯৯ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।

মৃত্যু 
আলতামাস আহমেদ ১৯৯৮ সালে মৃত্যুবরণ করেন।

তথ্যসূত্র 

১৯৩৭-এ জন্ম
১৯৯৮-এ মৃত্যু
একুশে পদক বিজয়ী
বাংলাদেশী নৃত্যশিল্পী
আবদাল্লা হামদোক

আবদাল্লা হামদোক (আরো বর্ণানুবাদ আবদাল্লা, হামদুক; ; জন্ম ১ জানুয়ারি ১৯৫৬) একজন সুদানী জন প্রশাসক যিনি ২০১৯ থেকে ২০২১ সাল পর্যন্ত ১৫ তম সুদানের প্রধানমন্ত্রী হিসেবে দায়িত্ব পালন করেছেন। তার নিয়োগের আগে, হামদোক অসংখ্য জাতীয় ও আন্তর্জাতিক প্রশাসনিক পদে দায়িত্ব পালন করেছেন। নভেম্বর ২০১১ থেকে অক্টোবর ২০১৮ পর্যন্ত, তিনি আফ্রিকার জাতিসংঘের অর্থনৈতিক কমিশন (ইউএনইসিএ) এর ডেপুটি এক্সিকিউটিভ সেক্রেটারি ছিলেন। ইউএনইসিএ কর্মীরা হামদোককে "একজন কূটনীতিক, একজন নম্র মানুষ এবং একজন উজ্জ্বলিত এবং শৃঙ্খলাবদ্ধ মন" হিসাবে বর্ণনা করেছেন। আগস্ট ২০১৯-এ, ২০১৯ সুদানের গণতন্ত্রে উত্তরণের জন্য সুদানের প্রধানমন্ত্রীর সম্ভাব্য প্রার্থী হিসেবে হামদোককে সুপারিশ করা হয়েছিল।

ট্রানজিশনাল মিলিটারি কাউন্সিল থেকে সুদানের সার্বভৌমত্ব পরিষদ-এ ক্ষমতা হস্তান্তরের পর, সার্বভৌম পরিষদ ক্রান্তিকালীন সময়ে হামদোককে প্রধানমন্ত্রী হিসেবে নিযুক্ত করে। তিনি ২১ আগস্ট ২০১৯-এ শপথ নেন। ২৫ অক্টোবর ২০২১-এ সামরিক অভ্যুত্থানের সময় তাকে অপহরণ করা হয় এবং একটি অজ্ঞাত স্থানে নিয়ে যাওয়া হয়। ইউরোপীয় ইউনিয়ন, মার্কিন যুক্তরাষ্ট্র এবং অন্যান্য পশ্চিমা শক্তিগুলি বলেছে যে তারা হামদোক মন্ত্রিসভাকে "অন্তবর্তীকালীন সরকারের সাংবিধানিক নেতা" হিসাবে স্বীকৃতি দিয়েছে।" ২১ নভেম্বর ২০২১-এ, সমস্ত রাজনৈতিক বন্দীদের মুক্তি দেওয়া হয়েছিল এবং বেসামরিক রাজনৈতিক দলগুলির সাথে একটি চুক্তির অংশ হিসাবে আবদাল্লা হামদোককে প্রধানমন্ত্রী হিসাবে পুনর্বহাল করা হয়েছিল।

তথ্যসূত্র 

১৯৫৬-এ জন্ম
জীবিত ব্যক্তি
ম্যানচেস্টার বিশ্ববিদ্যালয়ের প্রাক্তন শিক্ষার্থী
খার্তুম বিশ্ববিদ্যালয়ের প্রাক্তন শিক্ষার্থী
অভ্যুত্থানে ক্ষমতাচ্যুত নেতা
সুদানের প্রধানমন্ত্রী
সুদানি গণতন্ত্রকামী সক্রিয়কর্মী
সুদানি বিপ্লবের ব্যক্তি
সুদানি রাজনীতিবিদ
মঙ্গলদৈ বিধানসভা কেন্দ্র

মঙ্গলদৈ বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি তপসিলি উপজাতি সদস্যের জন্য সংরক্ষিত। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (নয় বার)।

ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৩৬,৯৮৫ জন যার মধ্যে পুরুষ ভোটার ১,২০,০৫১ জন এবং নারী ভোটার ১,১৬,৯৩২ জন। এছাড়াও দুইজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। মঙ্গলদৈ বিধানসভা কেন্দ্রে ২০২১ ভোটার লিঙ্গানুপাত ৯৭৪।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ২,০০,৩০১ জন যার মধ্যে পুরুষ ভোটার ১,০৩,২৭২ জন এবং নারী ভোটার ৯৭,০২৯ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৮৬,৭৮৯ জন যার মধ্যে পুরুষ ভোটার ৯৫,৮৮৯ জন এবং নারী ভোটার ৯০,৯০০ জন।

বিধানসভার সদস্য

নির্বাচনী ফলাফল

২০২১ ফলাফল

২০১৬ ফলাফল

২০১১ ফলাফল

তথ্যসূত্র 

দরং জেলা
আসামের বিধানসভা কেন্দ্র
চেন্নাই সেন্ট্রাল রেলওয়ে স্টেশন

পুরাচি থালাইভার ডা.  এম.জি. রামচন্দ্রন সেন্ট্রাল রেলওয়ে স্টেশন, সাধারণত চেন্নাই সেন্ট্রাল নামে পরিচিত (স্টেশন কোড: এমএএস), ভারতের তামিলনাড়ু রাজ্যের চেন্নাই শহরের প্রধান রেল প্রান্তিক। এটি দক্ষিণ ভারতের ব্যস্ততম রেলওয়ে স্টেশন এবং দেশের অন্যতম গুরুত্বপূর্ণ রেল কেন্দ্র। এটি মুর মার্কেট কমপ্লেক্স রেলওয়ে স্টেশন, চেন্নাই সেন্ট্রাল মেট্রো স্টেশন, চেন্নাই পার্ক রেলওয়ে স্টেশন, চেন্নাই পার্ক টাউন রেলওয়ে স্টেশনের সঙ্গে সংযুক্ত এবং চেন্নাই এরম্বুর রেলওয়ে স্টেশন থেকে ২ কিমি দূরে অবস্থিত। টার্মিনাস বা প্রান্তিকটি শহরটিকে কলকাতা, মুম্বই, নতুন দিল্লি ও আহমেদাবাদ সহ উত্তর ভারতের সাথে পাশাপাশি ব্যাঙ্গালোর, কোয়েম্বাটুর, হায়দ্রাবাদ ও কেরালার বিভিন্ন অংশের সাথে সংযুক্ত করে।

স্থপতি জর্জ হার্ডিং কর্তৃক নকশাকৃত রেলওয়ে স্টেশনের শতাব্দী-প্রাচীন ভবনটি চেন্নাইয়ের অন্যতম প্রধান নিদর্শন। স্টেশনটি চেন্নাই শহরতলি রেল ব্যবস্থারও একটি প্রধান কেন্দ্র। এটি দক্ষিণ রেলের বর্তমান সদর দপ্তর ও রিপন ভবনের সঙ্গে সংলগ্নভাবে অবস্থিত। ব্রিটিশ রাজের সময়, স্টেশনটি দক্ষিণ ভারতের প্রবেশদ্বার হিসাবে কাজ করেছিল এবং স্টেশনটি এখনও শহর ও রাজ্যের জন্য একটি ল্যান্ডমার্ক হিসাবে ব্যবহৃত হয়।

স্টেশনটির দুবার নামকরণ করা হয়েছিল; ১৯৯৬ সালে মাদ্রাজ থেকে চেন্নাই শহরের নাম পরিবর্তনের প্রতিফলন ঘটানোর জন্য প্রথমে মাদ্রাজ সেন্ট্রাল থেকে চেন্নাই সেন্ট্রাল নামকরণ করা হয় এবং তারপর এআইডিএমকে-এর প্রতিষ্ঠাতা ও তামিলনাড়ুর প্রাক্তন মুখ্যমন্ত্রী এমজি রামচন্দ্রনকে সম্মান জানাতে ২০১৯ সালের ৫ই এপ্রিল স্টেশনের নামকরণ পুরাচি থালাইভার ড. এম.জি. রামচন্দ্রন সেন্ট্রাল রেলওয়ে স্টেশন করা হয়।

প্রতিদিন প্রায় ৫,৫০,০০০ জন যাত্রী টার্মিনাস বা প্রান্তিকটি ব্যবহার করে, যা এটিকে দক্ষিণ ভারতের ব্যস্ততম রেলওয়ে স্টেশন করে তোলে। চেন্নাই এগমোর ও কোয়েম্বাটোর জংশনের পাশাপাশি, সেন্ট্রাল টার্মিনাস দক্ষিণ রেলওয়ের সবচেয়ে লাভজনক স্টেশনগুলির মধ্যে একটি। ভারতীয় রেল কর্তৃক ২০০৭ সালে প্রকাশিত একটি প্রতিবেদন অনুসারে, চেন্নাই সেন্ট্রাল ও সেকেন্দ্রাবাদকে পরিচ্ছন্নতার জন্য সর্বোচ্চ ৩০০-এর মধ্যে ১৮৩ পয়েন্ট দেওয়া হয়েছিল, যা দেশের মধ্যে সর্বোচ্চ।

তথ্যসূত্র

চেন্নাই কেন্দ্রীয় রেলওয়ে স্টেশন
চেন্নাইয়ের রেলওয়ে স্টেশন
চেন্নাই রেলওয়ে বিভাগ
১৮৭৩-এ চালু রেলওয়ে স্টেশন
১৮৭৩-এ ব্রিটিশ ভারতে প্রতিষ্ঠিত
ভারতের ব্রিটিশ ঔপনিবেশিক স্থাপত্য
চেন্নাইয়ের ঐতিহ্যবাহী স্থান
১৮৭৩-এ ভারতে চালু রেলওয়ে স্টেশন
দলগাঁও বিধানসভা কেন্দ্র

দলগাঁও বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (নয় বার)।

ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৪০,৬৮৪ জন যার মধ্যে পুরুষ ভোটার ১,২২,৭৭৩ জন এবং নারী ভোটার ১,১৭,৯০৫ জন। এছাড়াও ছয়জন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। দলগাঁও বিধানসভা কেন্দ্রে ২০২১ ভোটার লিঙ্গানুপাত ৯৬০।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৯৭,১১২ জন যার মধ্যে পুরুষ ভোটার ১,০১,৫০৬ জন এবং নারী ভোটার ৯৫,৬০৬ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬৫,৮০৩ জন যার মধ্যে পুরুষ ভোটার ৮৫,৯৬০ জন এবং নারী ভোটার ৭৯,৮৪৩ জন।

বিধানসভার সদস্য

নির্বাচনী ফলাফল

২০২১ ফলাফল

২০১৬ ফলাফল

তথ্যসূত্র 

দরং জেলা
আসামের বিধানসভা কেন্দ্র
ক্লোবার

ক্লোবার () হল একটি বিমূর্ত কৌশল খেলা যা ২০০১ সালে সম্মিলিত গেম থিওরিস্ট মাইকেল এইচ অ্যালবার্ট, জেপি গ্রসম্যান এবং রিচার্ড নোয়াকোস্কি দ্বারা উদ্ভাবিত হয়েছিল। এটি পরবর্তীকালে অন্যদের মধ্যে এলউইন বার্লেক্যাম্প এবং এরিক ডেমাইন দ্বারা অধ্যয়ন করা হয়েছে। ২০০৫ সাল থেকে, এটি কম্পিউটার অলিম্পিয়াডের একটি ইভেন্ট।

বিস্তারিত 
ক্লোবার দুটি খেলোয়াড়ের সাথে সবচেয়ে ভাল খেলা হয় এবং খেলতে গড়ে ১৫ মিনিট সময় নেয়। এটি ৮ বছর এবং তার বেশি বয়সীদের জন্য প্রস্তাবিত। এটি সাধারণত একটি আয়তক্ষেত্রাকার সাদা এবং কালো চেকারবোর্ডে খেলা হয়। খেলোয়াড়রা পালা করে তাদের নিজেদের একটি টুকরোকে একটি অর্থোগোনালি সংলগ্ন বিপরীত অংশে নিয়ে যায়, এটিকে গেম থেকে সরিয়ে দেয়। গেমের বিজয়ী হল সেই খেলোয়াড় যে শেষ চালটি করে (অর্থাৎ যার প্রতিপক্ষ নড়াচড়া করতে পারে না)।

গেমটি শুরু করতে, চেকারবোর্ডের প্রতিটি স্কোয়ার একটি পাথর দ্বারা দখল করা হয়। সাদা বর্গাকার উপর সাদা পাথর এবং কালো স্কোয়ারের উপর কালো পাথর বসানো হয়েছে। সরানোর জন্য, খেলোয়াড়কে অবশ্যই তার নিজের পাথরের একটি তুলে নিতে হবে এবং একটি প্রতিপক্ষের পাথরকে পার্শ্ববর্তী বর্গক্ষেত্রে অনুভূমিকভাবে বা উল্লম্বভাবে "ক্লোবার" করতে হবে। একবার প্রতিপক্ষের পাথরটি ক্লোবার হয়ে গেলে, এটি অবশ্যই বোর্ড থেকে সরানো হবে এবং সরানো পাথর দ্বারা প্রতিস্থাপিত হবে। যে খেলোয়াড়, তাদের পালা, নড়াচড়া করতে অক্ষম, খেলা হারায়।

বৈকল্পিক 
গণনামূলক খেলায় (যেমন, কম্পিউটার অলিম্পিয়াড ), ক্লোবার সাধারণত ১০x১০ বোর্ডে খেলা হয়। টুকরাগুলির প্রাথমিক বিন্যাসেও ভিন্নতা রয়েছে। আরেকটি রূপ হল ক্যানিবাল ক্লোবার, যেখানে একটি পাথর কেবল প্রতিপক্ষের পাথরই নয় তার মালিকের অন্যান্য পাথরও ধরতে পারে। ক্লোবারের চেয়ে ক্যানিবাল ক্লোবারের একটি সুবিধা হল যে একজন খেলোয়াড় কেবল জিততে পারে না, তবে অ-তুচ্ছ ব্যবধানে জিততে পারে। ক্যানিবাল ক্লোবার ২০০৩ সালের গ্রীষ্মে ইঙ্গো আলথোফার দ্বারা প্রস্তাবিত হয়েছিল। ২০১৫ সালে ইঙ্গো আলথোফারের দ্বারা প্রস্তাবিত আরেকটি রূপ হল সান জেগো: এখানে টুকরোগুলো ক্লোবার করা হয় না, তবে টাওয়ারে স্তুপ করা হয়। প্রতিটি টাওয়ার তার উপরে অংশ সহ খেলোয়াড়ের অন্তর্গত। শেষে সর্বোচ্চ টাওয়ারের খেলোয়াড়কে বিজয়ী ঘোষণা করা হয়। ড্র সম্ভব।

তথ্যসূত্র

বহিঃসংযোগ 

 বিজ্ঞান সংবাদে ক্লোবারড নিবন্ধ
 বোর্ডগেমগিক-এ ক্লোবার 
 টিলবার্গ ২০১১-এ ক্লোবার প্রতিযোগিতার অলিম্পিয়াডে সচিত্র প্রতিবেদনে ক্লোবার

বিমূর্ত কৌশল খেলা
২০০১-এ প্রবর্তিত খেলা
ড্যানিয়েল সুদার

ড্যানিয়েল সুদার (২৮ জানুয়ারি ১৯৯৮, ভিয়েনা) একজন অস্ট্রীয় ফুটবল খেলোয়াড়।

কর্মজীবন 
সুদার এসকে র‌্যাপিড ভিয়েনায় তার কর্মজীবন শুরু করেন। ২০১০/১১ মৌসুমে খেলার জন্য জন্য তিনি ভিয়েনা স্পোর্টস ক্লাবে যোগ দেন। মার্চ ২০১২ সালে তিনি ফ্লোরিডসডর্ফার এসি-র যুব দলে যোগ দেন। জানুয়ারী ২০১৩ সালে তিনি WSK-এ ফিরে আসেন, সেপ্টেম্বর ২০১৩-এ তিনি আবার ফ্লোরিডসডর্ফে চলে যান। মার্চ ২০১৫ সালে তিনি এসসি টিম উইনার লিনিয়ানে যোগদান করেন। ২০১৬/১৭ মৌসুমের জন্য তিনি নিম্ন অস্ট্রিয়ার পঞ্চম-শ্রেণির এসসি ওলকার্সডর্ফ-এ চলে যান। ওলকার্সডর্ফের হয়ে তিনি ২য় ল্যান্ডেস্লিগায় সাতবার খেলেছেন। ২০১৭/১৮ মৌসুমের জন্য, সুদার এসসি উইনার নিউস্টাডের পঞ্চম শ্রেণীর অপেশাদার দলের কাছে চলে যান। উইনার নিউস্ট্যাড ২-এর হয়ে তিনি ১৩টি ম্যাচ খেলেন। জানুয়ারী ২০১৮ সালে তিনি ষষ্ঠ শ্রেণী এসভি গাব্লিটজে চলে যান। গাব্লিটজের হয়ে তিনি আঞ্চলিক লীগে নয়বার খেলেছেন।

২০১৮/১৯ মৌসুমের জন্য তিনি আঞ্চলিক বিভাগের ক্লাব এফসি স্ট্যাডলাউতে চলে যান। ভিয়েনীয়দের পক্ষে তিনি আঞ্চলিক লীগে মোট দশটি খেলায় অংশ নেন। স্টাডলাউ-তে অর্ধ বছর থাকার পর, তিনি ২০১৯ সালের জানুয়ারিতে নিম্ন অস্ট্রিয়ার আঞ্চলিক লীগ দল ASV Spratzern-এ যোগ দেন। স্প্রেটজারনের হয়ে তিনি জাতীয় লীগে ১৫ ম্যাচ খেলেন। ২০১৯/২০ মরসুমের জন্য তিনি আঞ্চলিক লীগ দল উইনার লিনিয়েনে ফিরে আসেন, তিনি এখানে ২০১৫ এবং ২০১৬ মৌসুমে খেলেন। তিনি এখানে দেড় বছরে ২৪টি আঞ্চলিক লীগ ম্যাচে অংশগ্রহণ করেন। ২০২১ সালের ফেব্রুয়ারিতে সুদার সার্বিয়ার প্রথম বিভাগের ক্লাব এফকে জ্লাতিবোর চেজেটিনায় চলে যান। ২০২১ সালের মার্চ মাসে ২৭ বছর বয়সে তিনি সুপারলিগায় আত্মপ্রকাশ করেন। এফকে পার্টিজান বেলগ্রেডের বিপক্ষে ২০২০/২১ মৌসুমের ২৭তম দিনের খেলায় ৮৫তম মিনিটে তিনি নেমাঞ্জা ক্রিস্টিকের বদলি হিসেবে খেলতে নামেন। এই মৌসুমে তিনি সুপারলিগায় দশটি খেলায় অংশ নেন, এরপর ছয় মাস পর ক্লাব ছেড়ে দেন।

২০২১ সালের সেপ্টেম্বরে, তিনি দ্বিতীয় বিভাগের ক্লাব পিয়েরিকোস কাতেরিনির হয়ে খেলার জন্য গ্রিসে চলে যান।

ব্যক্তিগত জীবন 
সুদার এবং র‌্যাপিড অভিনেতা দেজান লুবিসিক ২০১৭ সালের ডিসেম্বরে বসনিয়ার কিসেলজাকের একটি মসজিদে বোতল দিয়ে ছুঁড়ে মারার পর শিরোনাম হন।

তথ্যসূত্র

বহিঃসংযোগ 

 
 

১৯৯৮-এ জন্ম
জীবিত ব্যক্তি
অস্ট্রীয় ফুটবলার
এভিডেন্স মাকগোপা

এভিডেন্স মাকগোপা (; জন্ম: ৫ জুন ২০০০) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব বারোকা এবং দক্ষিণ আফ্রিকা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০২১ সালে, মাকগোপা দক্ষিণ আফ্রিকা অনূর্ধ্ব-২৩ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। একই বছরে তিনি দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ১ ম্যাচে ২টি গোল করেছেন।

প্রারম্ভিক জীবন 
এভিডেন্স মাকগোপা ২০০০ সালের ৫ই জুন তারিখে দক্ষিণ আফ্রিকার গামাম্পায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
মাকগোপা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ 
 
 
 
 
 

২০০০-এ জন্ম
জীবিত ব্যক্তি
দক্ষিণ আফ্রিকান ফুটবলার
২০২০ গ্রীষ্মকালীন অলিম্পিকের ফুটবলার
ফুটবল ফরোয়ার্ড
দক্ষিণ আফ্রিকান প্রিমিয়ারশিপের খেলোয়াড়
দক্ষিণ আফ্রিকার আন্তর্জাতিক ফুটবলার
২০২৩ আফ্রিকা কাপ অব নেশন্সের খেলোয়াড়
পুরুষ ফুটবল ফরোয়ার্ড
সংসদ উপনেতা

সংসদ উপনেতা হলেন বাংলাদেশের জাতীয় সংসদ শাসক দলের উপনেতা। সংসদ উপনেতা সংসদ সদস্যদের সংখ্যাগরিষ্ঠ সমর্থনের ভিত্তিতে নির্বাচিত হন। বাংলাদেশের প্রথম সংসদ উপনেতা ছিলেন সৈয়দ নজরুল ইসলাম এবং বর্তমান সংসদ উপনেতার পদটি পদশূন্য।

সংসদ উপনেতার পদটি একজন পূর্ণমন্ত্রীর পদমর্যাদার সমান।

সংসদ উপনেতাদের তালিকা

তথ্যসূত্র 

জাতীয় সংসদ সদস্য
চেন্নাই এরম্বুর রেলওয়ে স্টেশন

চেন্নাই এরম্বুর (পূর্বে মাদ্রাজ এরম্বুর নামে পরিচিত) (স্টেশন কোড:এমএস) ভারতের তামিলনাড়ু রাজ্যের চেন্নাইতে অবস্থিত একটি রেলওয়ে স্টেশন। এরম্বুরের নিকট অবস্থিত, এই স্টেশনটি শহরের চারটি আন্তঃনগর রেলওয়ে প্রান্তিকের মধ্যে একটি; অন্য তিনটি হল চেন্নাই সেন্ট্রাল রেলওয়ে স্টেশন, তাম্বারাম রেলওয়ে স্টেশন ও চেন্নাই বিচ রেলওয়ে স্টেশন। স্টেশনটি ১৯০৬-১৯০৮ সালে দক্ষিণ ভারতীয় রেলওয়ে কোম্পানির প্রান্তিক হিসাবে নির্মিত হয়েছিল। গথিক শৈলীতে নির্মিত ভবনটি চেন্নাইয়ের অন্যতম প্রধান নিদর্শন। স্টেশনের প্রধান প্রবেশদ্বারটি গান্ধী-আরউইন রোডে ও পিছনের প্রবেশদ্বারটি পুনামল্লি হাই রোডে অবস্থিত।

স্টেশনটি দৃশ্যত পুলনি অ্যান্ডির কাছ থেকে ৮৬৭০ টাকায় ক্রয় করা জমিতে নির্মিত হয়েছিল। ভবনটি গম্বুজ ও করিডোর সহ গথিক স্থাপত্যশৈলীতে নির্মিত।  এটি চেন্নাই শহরের একটি বিশিষ্ট নিদর্শন। সম্প্রতি এই রেলওয়ে স্টেশনের উদ্‌ঘাটিত উত্তর দিকের প্রবেশদ্বারটি চেন্নাই শহরের প্রধান সড়ক পুনমাল্লি হাই রোডে অবস্থিত।

তথ্যসূত্র

১৯০৮-এ ভারতে প্রতিষ্ঠিত
চেন্নাই রেলওয়ে বিভাগ
চেন্নাইয়ের ঐতিহ্যবাহী স্থান
চেন্নাইয়ের রেলওয়ে স্টেশন
১৯০৮-এ চালু রেলওয়ে স্টেশন
চেন্নাই শহরতলি রেল স্টেশন